**LIER KOMMUNE**

**REGULERINGSBESTEMMELSER FOR DETALJREGULERING FOR FROGNER GRAVPLASS**

Dato for siste revisjon av bestemmelsene: 21. april 2015

**1. FORMÅLET MED PLANEN**

**§ 1-1. Planens formål**

Hensikten med reguleringsplanen er å legge til rette for en utvidelse av Frogner gravplass.

**§ 1-2. Planens avgrensning**

Det regulerte området er vist med reguleringsgrense på plankart merket PlanID 504-902-22, datert 10.04.2015.

**2. FELLESBESTEMMELSER**

**§ 2-1. Plankrav og andre planer**

Det skal utarbeides en plan for gravplassen for nye og gamle gravfelt, i tråd med gravferdsforskriften § 3.

**§ 2-2. Rekkefølgekrav**

1. Gravfeltene skal opparbeides i følgende rekkefølge etter behov for gravplasser: Felt BGU3, BGU4, BGU5 og BGU6.
2. Før det gis tillatelse til tiltak, skal det dokumenteres at det er tilfredsstillende geotekniske forhold i området. Aktuelle løsninger skal være godkjent av geoteknisk fagpersonell.
3. Plan for gravplassen skal være godkjent senest samtidig med at igangsettingstillatelse gis. Arbeidene skal være gjennomført innen det aktuelle delfeltet tas i bruk.

§ 2-3. Utforming

Det tillates ikke støttemurer med høyde over 2 m. Støttemurer med høyde over 1 m, skal oppføres i annet materiale enn plass-støpt betong.

§ 2-4. Håndtering av overflatevann

1. Det skal innenfor planområdet etableres anlegg for oppsamling, fordrøyning, rensing og bortledning av overflatevann fra bebyggelse, veier og andre arealer.
2. Håndtering av overflatevann skal fremgå av plan for gravplassen. Dette gjelder også for overflatevann som kommer fra områder utenfor planområdet.
3. Overflatevannshåndteringen innenfor området skal primært bygges på overflatebaserte løsninger.

§ 2-5. Støy

Støyfølsomme bruksformål skal ha støynivå som ikke overstiger anbefalingene i Miljøverndepartementets retningslinje for behandling av støy i arealplanlegging T-1442/2012, tabell 3.

§ 2-6. Universell utforming

1. Prinsippene for universell utforming skal legges til grunn ved utforming av alle publikumsrettede bygninger, fellesarealer, trafikkanlegg m.v.
2. Alle nye gravfelt skal være universell tilgjengelig fra kjørbar gangvei. Det kan tilrettelegges med noen få parkeringsplasser i tilknytning til kjørbare gangveier.
3. Ved nyplanting skal det kun benyttes vekster med lite allergifremkallende pollen­utslipp.

**§ 2-7. Kulturminner**

Dersom det fremkommer automatisk fredete kulturminner ved anleggsarbeid eller annen virksomhet i planområdet, må arbeidet straks stanses og fylkeskommunen varsles, jmf. Kulturminnelovens § 8.2.

3. REGULERINGSFORMÅL

§ 3-1. Bebyggelse og anlegg - Grav- og urnelund (BGU)

a) Grav- og urnelund (BGU1)

Omfatter den eldste delen av kirkegården med den middelalderske kirkegården. Dagens inndeling i gravfelt skal opprettholdes, og steingjerdet skal ikke fjernes.

b) Grav- og urnelund (BGU2-BGU3)

Omfatter de nyeste delene av kirkegården.

c) Grav- og urnelund (BGU4-6)

1. Omfatter gravfelt for fremtidig utvidelse av kirkegården. Innenfor områdene tillates nødvendig infrastruktur og anlegg for drift og vedlikehold av kirkegården. Det tillates anlagt overdekket jordlager med bruttoareal inntil 150 m2 og maksimal mønehøyde 4,0 m. Jordlageret skal plasseres og utformes slik at det er lite synlig.
2. Det skal opparbeides et vegetasjonsbelte i grensen mellom feltene GU4 og GU5, og mellom GU4 og GU6, som skal skjerme eksisterende kirkegård fra utvidet kirkegård.
3. Det skal sikres adkomst for landbruksmaskiner via GU6 til områdene GU5 og GU6 så lenge disse dyrkes.

§ 3-2. Bebyggelse for offentlig eller privat tjenesteyting (BOP)

a) Offentlig tjenesteyting (o\_BOP 1-2)

Arealer vist som offentlig tjenesteyting omfatter Frogner kirke og andre bygg tilknyttet Frogner gravplass. Det tillates bruk til religionsutøvelse og forsamlingslokale.

§ 3-3. Samferdselsanlegg og teknisk infrastruktur

a) Kjøreveg (o/f\_SKV 1-2)

1. Kjøreveg o\_SKV er offentlig veg og omfatter arealer til kjøreveg, kryss, skulder, rekkverk og andre anleggs om naturlig tilhører veg.
2. Kjøreveg f\_SKV er privat felles avkjørsel.

b) Annen veggrunn - grøntareal (o/f\_SVG 1-4)

1. Annen veggrunn – grøntareal o\_SVG 1-2, er offentlig og omfatter veggrunn i tilknytning til offentlig kjøreveg o\_SKV.
2. Annen veggrunn – grøntareal f\_SVG 3-4, er privat og omfatter felles veggrunn i tilknytning til felles avkjørsel f\_SKV.

c) Parkering (o\_SPA 1-2)

o\_SPA 1-2 er offentlig, og omfatter parkering i tilknyttet kirken og gravplassen. Her tillates støttemurer jf. § 2-3. Utforming av parkeringsareal skal tilpasses omkringliggende kulturlandskap.

§ 3-4. Grønnstruktur

1. **Grønnstruktur kombinert med grav- og urnelund (GAA/BGU)**
	1. I området avsatt til grønnstruktur kombinert med grav- og urnelund skal eksisterende vegetasjon bevares.
	2. Terrengbearbeiding og nyplanting skal skje i henhold til godkjent plan for gravplassen.
	3. Området for grønnstruktur kombinert med grav- og urnelund skal ikke bebygges eller benyttes til lagring eller parkering.
	4. Området skal skjøttes og vedlikeholdes.
	5. Det kan ikke anlegges graver i området.
2. **Grønnstruktur kombinert med parkering (GAA/o\_SPA3)**
	1. Innenfor området er det tillatt å opparbeide parkeringsplasser tilrettelagt for personer med nedsatt bevegelsesevne, der dette ikke kommer i konflikt med eksisterende trær.
	2. Terrengbearbeiding og nyplanting skal skje i henhold til godkjent plan for gravplassen.

§ 3-5. Landbruks-, natur- og friluftsformål (LNF)

a) Landbruk (LL)

Areal vist som Landbruk, omfatter Frogner prestegård. Utforming og bebyggelse må tilpasses og underordnes den tradisjonelle byggeskikk og tunformen på stedet. Kommuneplanens bestemmelser for LNF-områder (kap.7) skal gjelde her.

b) Naturformål (LNA)

Areal vist som naturformål, omfatter beite, skog og bekkedrag vest og sør for gravplassen. Kommuneplanens bestemmelser for LNF-områder (kap.7) skal gjelde her.

**4. HENSYNSSONER**

**§ 4-1. Sikringssone**

**a) Sikringssone – Frisikt (H140)**

Frisiktsonen utarbeides i tråd med kommunens veinorm. I frisiktsonene skal terrenget planeres og holdes fritt for sikthindrende vegetasjon og gjenstander, herunder parkering, slik at disse ikke rager mer enn 80 cm over planet mellom tilstøtende veier.

**§ 4-2. Hensynssone (H560 og H570)**

**a) Hensynssone – bevaring naturmiljø (H560\_1)**

Hensynssonen omfatter området med rik edelløvskog med verdibeskrivelse viktig. Innenfor sonen er det kun tillatt varsom skogskjøtsel.

**b) Hensynssone – bevaring naturmiljø (H560\_2)**

Hensynssonen omfatter et parklandskap med verdibeskrivelse svært viktig. De eldste parktrærne skal bevares. Nødvendig skjøtsel og vedlikehold av parklandskapet tillates. Eventuelle byggesaker innenfor H560\_2 skal sendes til regional kulturminneforvaltning for uttalelse.

**c) Hensynssone – bevaring kulturmiljø (H570)**

1. De verneverdige bygningene skal bevares og istandsettes på en slik måte at bygningenes fasader, takform, volumer, bygningsmessige detaljer og materialkvalitet opprettholdes.
2. Mindre bygningsmessige endringer er tillatt så lenge verneverdien ikke forringes. Dette innebærer bl.a. antikvarisk forsvarlig behandling av fasade og at utforming av tilstøtende bygninger og tilbygg tilpasser seg bygningen mht. byggehøyder, målestokk og formspråk.
3. Ved utbedring av verneverdig bebyggelse kan bygninger tilbakeføres til godt dokumenterte faser i bygningens historie.
4. Byggesaker innenfor H570 skal sendes til regional kulturminneforvaltning for uttalelse.

**§ 4-3. Båndleggingssone (H730)**

1. **Båndlegging etter lov om kulturminner (H730\_1)**
2. Middelalderkirken og den middelalderske kirkegården er automatisk fredete kulturminner. Alle inngrep i grunnen eller andre tiltak som kan virke inn på de automatisk fredete kulturminnene innenfor hensynssone H730\_1 er ikke tillatt uten etter dispensasjon fra kulturminneloven. Unntak gjelder for bruk av eksisterende graver som har vært i kontinuerlig bruk siden middelalderen.
3. Det skal kartlegges hvilke gravsteder som ikke har vært i kontinuerlig bruk. Gravfelter der det ikke har vært foretatt gravlegging etter 1945, skal ikke gjenopptas til bruk.
4. Gravminner som er eldre enn 60 år skal ikke flyttes eller fjernes uten at kulturminnemyndighetene er gitt anledning til å uttale seg.
5. Eventuell søknad om tillatelse til inngrep i automatisk fredet kulturminne eller tiltak som kan ha innvirkning på kulturminnene, skal sendes rette kulturminnemyndighet i god tid før arbeidet er planlagt igangsatt.
6. **Båndlegging etter lov om kulturminner (H730\_2-4)**

Båndlagt etter kulturminneloven av 1978. Innenfor gjeldende områder (H730\_2-4) ligger automatisk fredete kulturminner. Det må ikke forekomme noen form for inngrep i grunnen eller andre tiltak innenfor disse sonene uten tillatelse fra kulturvernmyndighetene.

1. **Båndlegging etter lov om kulturminner (H730\_5-7)**

Omfatter hovedbygning, forpakterbolig og stabbur på Frogner prestegård som er fredet etter kulturminnelovens § 15. For disse bygningene gjelder fredningsvedtaket. Fredningen medfører at enhver forandring av bygningenes eksteriør og interiør som går utover vanlig vedlikehold, skal forhåndsgodkjennes av Buskerud fylkeskommune i god tid før arbeidene starter. Er det tvil om et tiltak er å anse som vanlig vedlikehold, skal fylkeskommunen kontaktes. Fredningen gjelder eksteriør og interiør. De vedtaksfredede bygningene har Askeladden ID 86476-1, -2 og -3.